«Қазатомөнеркәсiп» Ұлттық атом компаниясын құру туралы Қазақстан
Республикасы Президентінің 1997 жылғы 14 шiлдедегі № 3593 Жарлығы

(2006.24.05. берілген ***толықтыруларымен***)

Қазақстан Республикасының экономикалық дамуы үшiн уран өнеркәсiбiнiң стратегиялық мәнi мен әлемдiк уран рыногының жетекшi шебiне шығудың маңыздылығын ескере отырып, сондай-ақ уранды барлау, өндiру, өңдеу және өткізу, атом энергия станциялары үшiн ядролық отын өндiру мәселелерiнде мемлекет мүдделерiн қорғау мақсатында **қаулы етемiн:**

ҚР Президентінің 2006.24.05. ***№ 122*** Жарлығымен 1-тармақ толықтырылды

1. Қазақстан Республикасының Үкіметі:

бiр ай мерзiмде заңдарда белгiленген тәртiппен "Қазатомөнеркәсiп" ашық акционерлік қоғамын мемлекеттiң жүз проценттiк үлесi бар жабық акционерлік қоғам нысанындағы "Қазатомөнеркәсiп" Ұлттық атом компаниясы (бұдан былай - Компания) етiп қайта құруды қамтамасыз етсiн;

Компанияның жарғылық қорына акционерлік қоғамдардың акцияларының мемлекеттік пакеттерiн, өзге де шаруашылық серiктестiктеріндегі мемлекет пакеттерiн, өзге де шаруашылық серiктестiктеріндегі мемлекет үлестерiн, сондай-ақ уран мен оның қоспаларын барлаумен, өндiрумен, өңдеумен, атом энергия станциялары үшiн ядролық отын шығарумен айналысатын мемлекеттік кәсiпорындардың мүлiктiк кешендерiн беретiн болсын;

Компания активтерiнiң тiзбесi мен құрылымын қалыптастырсын;

Компания қызметiнiң мәнi уран мен оның қоспаларын, сирек кездесетін металдарды барлауды, өндiрудi, өңдеудi, сирек кездесетін металдардың экспорты мен импортын, уранды, оның қоспаларын және сирек кездесетін металдарды өндіру процесін сумен қамтамасыз ету үшін жер асты суларын барлауды және өндіруді жүзеге асыру (мемлекет мүдделерiн қамтамасыз ете отырып), атом энергия станциялары үшiн ядролық отын шығару, атом-энергетикалық кешен өнiмiн әлемдiк рынокта өткізу, ядролық материалдардың мемлекеттік резервiн ұстау және қызмет көрсету, сондай-ақ республиканың уран кен орындары бойынша геологиялық ақпарат мониторингiне және оның сақталуы мен таралуын бақылауға жәрдемдесу болып белгiленсiн;

құрамында уран бар материалдарды барлауға, өндiруге және өңдеуге лицензиялар беру туралы мәселелер қаралған кезде сараптама жасау үшiн Компанияны мiндеттi түрде тартатын болсын;

Компанияны уран мен оның қоспаларының, атом энергия станциялары үшiн ядролық отынның, арнаулы құрал-жабдық пен технологиялардың, қосарлы қолданылатын материалдардың экспорты мен импорты жөніндегі ұлттық оператор деп белгiлесiн;

бiр ай мерзiмде Уран мен оның қоспаларының, атом энергия станциялары үшiн ядролық отынның, арнаулы құрал-жабдық пен технологиялардың, қосарлы қолданылатын материалдардың экспорты мен импорты жөніндегі ұлттық оператор туралы ереженi бекiтетiн болсын;

заңдарда белгiленген тәртiппен Компанияның құрылтай құжаттарын бекітіп, оны мемлекеттік тiркеудi қамтамасыз етсiн.

2. Осы Жарлық қол қойылған күнiнен бастап күшiне енедi.

**Қазақстан Республикасының**

**Президентi**